
ΟΡΘΗ ΕΠΑΝΑΛΗΨΗ
                            A Π Ο Σ Π Α Σ Μ Α

Από το 32ο πρακτικό της κατεπείγουσας συνεδρίασης της Οικονομικής Επιτροπής του Δήμου Ιστιαίας – Αιδηψού που έγινε στις 5 Ιουλίου 2013.

            Aριθμός Απόφασης : 220/2013

           ΘΕΜΑ: «΄Εγκριση της υπ’ αριθμ.16/2013 τεχνικής μελέτης της Δ/νσης Τεχνικών Υπηρεσιών του Δήμου ,περί ΄΄ΠΡΟΜΗΘΕΙΑΣ ΚΑΥΣΙΜΩΝ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ΄΄, κατάρτιση όρων διακήρυξης Ανοικτού Πρόχειρου Διαγωνισμού και ψήφιση διάθεσης πίστωσης».

           Στην Ιστιαία και στο Δημαρχιακό Κατάστημα στις 5 του μηνός Ιουλίου του έτους 2013 ημέρα Παρασκευή και ώρα 14.00, συνήλθε σε κατεπείγουσα δημόσια συνεδρίαση η Οικονομική Επιτροπή του Δήμου Ιστιαίας - Αιδηψού, μετά από την υπ’ αριθμό 12509/5-7-2013 κατεπείγουσα πρόσκληση των μελών της από τον  Πρόεδρο κ. Σπυρίδωνα Ζάχαρη, σύμφωνα με την § 6, του άρθρου 75 του Ν. 3852/2010 και αφού διαπιστώθηκε ότι υπάρχει νόμιμη απαρτία γιατί σε σύνολο επτά (7) μελών της Οικονομικής Επιτροπής ήταν παρόντα έξι(6), ήτοι:

                  ΠΑΡΟΝΤΕΣ


    
            ΑΠΟΝΤΕΣ
     Ζάχαρης Σπυρίδων-Πρόεδρος
                  Τσαρούχα Αναστασία,                          

            Παναγιώτου Δημήτριος                                     η οποία δεν προσήλθε,

     Μπάμης Κων/νος                                             αν και κλήθηκε νόμιμα.

     Κατούνης Ιωάννης

     Σταθαράς Γρηγόρης

     Μακρή Μαρία

         Στην συνεδρίαση ήταν παρών ως Ειδικός Γραμματέας, ο υπάλληλος του Δήμου κ.Παντελής Πισσάκης, για την τήρηση των πρακτικών της συνεδρίασης.

         Ο Πρόεδρος κήρυξε την έναρξη της συνεδρίασης και ζήτησε την έγκριση της Οικονομικής Επιτροπής  για το κατεπείγον της συνεδρίασης αναφέροντας ότι αυτή συνεκλήθη λόγω της κατεπείγουσας ανάγκης της προμήθειας καυσίμων για τις ανάγκες του Δήμου, για λόγους Δημόσιας υγείας και μη εκδήλωσης πυρκαγιών.

Η ΟΙΚΟΝΟΜΙΚΗ ΕΠΙΤΡΟΠΗ

Λαμβάνοντας υπόψη την εισήγηση του Προέδρου της.

ΑΠΟΦΑΣΙΖΕΙ ΟΜΟΦΩΝΑ

Εγκρίνει τον κατεπείγον της συνεδρίασης και την υπ’ αριθμ.12509/5-7-2013 πρόσκληση ως κατεπείγουσα.

         Ο Πρόεδρος εισηγούμενος το ανωτέρω θέμα είπε ότι σοβαρότατοι λόγοι Δημόσιας Υγείας και μη εκδήλωσης πυρκαγιών, καθιστούν επιτακτική την ανάγκη προμήθειας καυσίμων για τις ανάγκες του Δήμου.

        ΄Εχουν δημιουργηθεί ήδη σοβαρά προβλήματα στην αποκομιδή των απορριμμάτων και εστίες μόλυνσης, καθώς υπάρχει αδυναμία στην καθημερινή συλλογή τους και μεταφορά τους στο ΧΥΤΑ, καθώς επίσης με την αποκομιδή των λυμάτων, αφού υπερχειλίζουν οι βόθροι, με συνέπεια τα λύματα σε ορισμένες περιπτώσεις να ρέουν στο δρόμο.

          Επίσης η μη συλλογή φερτών υλών (κλαριά, κ.λ.π.), δημιουργεί σοβαρότατο πρόβλημα για εκδήλωση πυρκαγιών, ιδιαίτερα την δεδομένη χρονική περίοδο.

          Για την προμήθεια υγρών καυσίμων, έχουν εγγραφεί πιστώσεις σε βάρος των Κ.Α.10.6641, 15.6641, 20.6641, 25.6641, 30.6641, 35.6644,  ποσών 1.500,00 ευρώ, 1.500,00 ευρώ, 35.000,00 ευρώ, 11.000,00 ευρώ, 21.800,00 ευρώ και 3.000,00 ευρώ, αντίστοιχα, συνολικού ποσού 73.800,00 ευρώ με το Φ.Π.Α.

         Με το υπ’ αρ.πρωτ.12411/4-7-2013 έγγραφό μας ,ζητήσαμε από τη Δ/νση Τεχνικών Υπηρεσιών του Δήμου την σύνταξη μελέτης.

         Η Δ/νση Τεχνικών Υπηρεσιών του Δήμου μας έστειλε την 16/2013 μελέτη, την οποία και σας διαβάζω.

         Με την 214/2013 απόφαση του Δημοτικού Συμβουλίου, εγκρίθηκε η εν λόγω προμήθεια και ο τρόπος διενέργειας της προμήθειας με πρόχειρο διαγωνισμό.

         Για την εκτέλεση της προμήθειας καυσίμων για τις ανάγκες του Δήμου, πρέπει να εγκρίνουμε την υπ’ αριθμ.16/2013 τεχνική μελέτη της Δ/νσης Τεχνικών Υπηρεσιών του Δήμου, να καταρτίσουμε τους όρους της διακήρυξης και να ψηφίσουμε τις αντίστοιχες πιστώσεις. 

         Προτείνω όπως εγκρίνουμε την υπ’ αριθμ.16/2013 τεχνική μελέτη της Δ/νσης Τεχνικών Υπηρεσιών του Δήμου, καταρτίσουμε τους όρους του Διαγωνισμού και ψηφίσουμε τις αντίστοιχες πιστώσεις.

             Η Οικονομική Επιτροπή αφού έλαβε υπόψη της :

             1.-Τις διατάξεις του Ν.3852/2010 ΄΄Νέα Αρχιτεκτονική της Αυτοδιοίκησης και της Αποκεντρωμένης Δ/σης-Πρόγραμμα Καλλικράτης.

             2.-Τις διατάξεις των Ν. 3463/2006 ΄΄Κώδικας Δήμων και Κοινοτήτων.

             3.-Την υπ’ αρ.16/2013 Μελέτη της Δ/νσης Τεχνικών Υπηρεσιών του Δήμου.

             4.-Την με αρ.πρωτ.11389/93 Απόφαση ΥΠ.ΕΣ. περί ΕΚΠΟΤΑ΄΄.

             5.-Την με αρ.πρωτ.27874/93 ερμηνευτική εγκύκλιο του ΥΠ.ΕΣ.

             6.-Τις διατάξεις των Νόμων 1797/88,2000/91 και 2286/95.

             7.-Την 214/2013 απόφαση του Δημοτικού Συμβουλίου,με την οποία εγκρίθηκε η εν λόγω προμήθεια και ο τρόπος διενέργειας της προμήθειας με πρόχειρο διαγωνισμό.

             8.-Τις ανάγκες του Δήμου για την προμήθεια καυσίμων.

              9.-Την υπ’ αριθμό 1117/ΦΓ 13/15.02.2013 απόφαση του Αντιπεριφερειάρχη Περιφερειακής Ενότητας Ευβοίας  που εξουσιοδοτεί τους Ο.Τ.Α για την ανάδειξη από τους ίδιους, προμηθευτών για την προμήθεια υγρών καυσίμων, σύμφωνα με τις κείμενες περί Προμηθειών Διατάξεις.

           10.-Το γεγονός ότι στον προϋπολογισμό του Δήμου τρέχοντος οικονομικού έτους και στους Κ.Α. 10.6641, 15.6641, 20.6641, 25.6641, 30.6641, 35.6644 υπάρχουν γραμμένες πιστώσεις για την αντιμετώπιση της ανωτέρω δαπάνης, και

           11.-Τα όσα ανωτέρω εξετέθησαν.

                              ΑΠΟΦΑΣΙΖΕΙ  ΠΑΜΨΗΦΕΙ

             1)Εγκρίνει την υπ’ αριθμ.16/2013 τεχνική μελέτη της Δ/νσης Τεχνικών Υπηρεσιών του Δήμου ,περί ΄΄ΠΡΟΜΗΘΕΙΑΣ ΚΑΥΣΙΜΩΝ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ΄΄.

             2)Προκηρύσσει Ανοικτό Πρόχειρο Διαγωνισμό με σφραγισμένες προσφορές και με κριτήριο κατακύρωσης τη μεγαλύτερη προσφερόμενη έκπτωση επί της ισχύουσας κάθε φορά μέσης λιανικής τιμής πώλησης στον Δήμο Ιστιαίας – Αιδηψού, με συνοπτικές διαδικασίες, σύμφωνα με τις διατάξεις της Υ.Α.11389/93 του ΥΠ.ΕΣ περί ΕΚΠΟΤΑ, για την προμήθεια καυσίμων για τις ανάγκες του Δήμου, των παρακάτω αγαθών:

	Α/Α
	ΠΕΡΙΓΡΑΦΗ ΕΙΔΟΥΣ
	ΜΟΝΑΔΑ
	ΕΝΔΕΙΚΤΙΚΕΣ 

ΠΟΣΟΤΗΤΕΣ
	ΕΝΔΕΙΚΤΙΚΗ ΤΙΜΗ
	ΔΑΠΑΝΗ

	 
	
	ΜΕΤΡΗΣΗΣ
	
	ΜΟΝΑΔΟΣ ΣΕ (€)
	

	 1.
	ΒΕΝΖΙΝΗ ΑΜΟΛΥΒΔΗ
	ΛΙΤΡΟ
	3.500
	1,44
	5.040,00

	 2.
	ΠΕΤΡΕΛΑΙΟ ΚΙΝΗΣΗΣ
	ΛΙΤΡΟ
	45.800
	1,20
	54.960,00

	
	
	
	ΑΘΡΟΙΣΜΑ
	60.000,00

	 
	
	
	Φ.Π.Α.23%
	 13.800,00

	 
	
	                           ΣΥΝΟΛΟ ΟΜΑΔΑΣ ΚΑΥΣΙΜΩΝ
	73.800,00


           3)Καταρτίζει τους όρους του Διαγωνισμού προμήθειας καυσίμων για τις ανάγκες του Δήμου ως εξής: 

                                            Άρθρο 1

            Προϋπολογισμός - Χρηματοδότηση τnς προμήθειας 

1.1 Η ενδεικτική προϋπολογισθείσα δαπάνη για την προμήθεια είναι εβδομήντα τρείς χιλιάδες οχτακόσια ευρώ(73.800,00 €) περιλαμβανομένου και του ΦΠΑ 23 %.

1.2 Προέρχεται από τον προϋπολογισμό οικονομικού έτους 2013.

1.3 Θα χρηματοδοτηθεί από ιδίους πόρους.

                                         Άρθρο 2

                       Επιτροπή Διαγωνισμού - Πληροφορίες 

2.1 Η επιτροπή διενέργειας διαγωνισμού (παραλαβής προσφορών και αποσφράγισης οικονομικών προσφορών ), αποτελείται από τους κάτωθι υπαλλήλους, σύμφωνα με την υπ' αριθμ.58/2013 Απόφαση Οικονομικής Επιτροπής:

                  Τακτικά μέλη                                        Αναπληρωματικά μέλη

                  1. Κωστούλα Ασημίνα                           1. Μουσουτζάνης Αθανάσιος

                 2. Παναγιώτου Ιωάννης                        2. Ζωγραφοπούλου Μαρία

                 3. Ντουσλέλης Νικόλαος                       3. Γκίζας Ιωάννης

               Πρόεδρος της Επιτροπής ορίζεται η Κα Κωστούλα Ασημίνα, με αναπληρωματικό μέλος τον κ.Μουσουτζάνη Αθανάσιο.

2.2 Τα έγγραφα της προμήθειας καθώς και πληροφορίες σχετικά με τον διαγωνισμό μπορούν να ζητηθούν από τα γραφεία του Δήμου Ιστιαίας-Αιδηψού (τηλ. 2226-3-50021) Πληροφορίες κ. Παντελής Πισσάκης.

                                              Άρθρο 3

                          Ημερομηνία παραλαβής προσφορών 

Οι προσφορές για τον διαγωνισμό με όλα τα απαραίτητα στοιχεία θα κατατεθούν στο Δήμο Ιστιαίας-Αιδηψού μέχρι την ημέρα αποσφράγισης των προσφορών που ορίζεται η 16η Ιουλίου 2013, ημέρα της εβδομάδας Τρίτη, στα Γραφεία του Δήμου, με ώρα έναρξης παραλαβής προσφορών στις 10 πρωινή και ώρα λήξης στις 11 πρωινή, ενώπιον της αρμόδιας Επιτροπής Διαγωνισμού –αυτοπροσώπως ή μέσω εξουσιοδοτημένου εκπροσώπου, ή θα αποσταλούν στο Δημοτικό Κατάστημα ,στην Διεύθυνση Πλατεία Ιστιαίας με την ένδειξη ΄΄για τον διαγωνισμό προμήθειας καυσίμων για τις ανάγκες του Δήμου΄΄, μέχρι την ημέρα και ώρα λήξης διεξαγωγής του διαγωνισμού.

Καμία προσφορά δεν θα γίνει δεκτή μετά την παρέλευση της παραπάνω ημέρας και ώρας, εκτός αν εξακολουθεί η παράδοση φακέλων χωρίς διακοπή. 

                                           Άρθρο  4
                        Χρόνος - Τόπος - Τρόπος παράδοσης


Η παράδοση των ποσοτήτων των καυσίμων θα γίνεται περιοδικά, στις εγκαταστάσεις και τα κτίρια του Δήμου Ιστιαίας-Αιδηψού ανάλογα με τις προκύπτουσες ανάγκες και κατόπιν εντολής. Ο Δήμος Ιστιαίας-Αιδηψού δεν υποχρεούται να απορροφήσει το σύνολο των καυσίμων  που αναγράφονται στον ενδεικτικό προϋπολογισμό. 

Ο ανάδοχος οφείλει χωρίς καθυστέρηση από τη στιγμή που λαμβάνει την εντολή προμήθειας να εφοδιάσει το Δήμο Ιστιαίας-Αιδηψού με την παραγγελθείσα ποσότητα των καυσίμων. Η τροφοδοσία των οχημάτων με πετρέλαιο κίνησης, βενζίνη αμόλυβδη ή super θα γίνεται από πρατήρια που βρίσκονται εντός των Διοικητικών ορίων του Δήμου Ιστιαίας-Αιδηψού. Οι παραγγελίες θα γίνονται με γραπτή παραγγελία από το Δήμο Ιστιαίας-Αιδηψού.

                                            Άρθρο 5

                                           Γλώσσα 

Όλα τα έγγραφα που απαιτούνται για την διενέργεια του διαγωνισμού και την συμμετοχή σ' αυτόν συντάσσονται στην ελληνική γλώσσα. 

                                            Άρθρο 6

                             Δεκτοί στον διαγωνισμό 

Στον Διαγωνισμό γίνονται δεκτές προσφορές που αφορούν τα υπό προμήθεια είδη, εγχώριας ή αλλοδαπής παραγωγής και προελεύσεως. Γίνονται δεκτοί : 

α) Όλα τα φυσικά και Νομικά Πρόσωπα .

β)Εταιρίες εμπορίας και διάθεσης καυσίμων, γεγονός που αποδεικνύεται με την προσκόμιση πιστοποιητικού εγγραφής στο οικείο Eπιμελητήριο.

γ)Ενώσεις Προμηθευτών που υποβάλλουν κοινή προσφορά .

                                          Άρθρο 7

                           Δικαιολογητικά Συμμετοχής 

Οι ενδιαφερόμενοι πρέπει να υποβάλλουν την προσφορά τους που θα περιλαμβάνει με ποινή αποκλεισμού, τα εξής δικαιολογητικό: 

Α)Εγγυητική επιστολή συμμετοχής στον διαγωνισμό που είναι ίση με το 5 % επί της καθαρής προϋπολογισθείσας από τον υπηρεσία δαπάνης ,ήτοι 3.000,00 €. Γενικά ισχύουν οι διατάξεις του άρθρου 26 του ΕΚΠΟΤΑ. 

Β)Πιστοποιητικό του Βιοτεχνικού ή εμπορικού ή βιομηχανικού επιμελητηρίου, που θα έχει εκδοθεί το πολύ έξι μήνες από την ημερομηνία διενέργειας του διαγωνισμού. 

Γ)Υπεύθυνη δήλωση του Ν. 1599/86 ότι δεν εμπίπτει στους περιορισμούς του άρθρου 4, παρ 3 Ν. 2286/95 δηλαδή δεν τους έχει επιβληθεί ποινή αποκλεισμού από τις διαδικασίες προμήθειας του Δημοσίου ή των ΟΤΑ και ότι ασκεί νόμιμα την επιχειρηματική τους δραστηριότητα.  

Δ)Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι είναι ενήμεροι ως προς τις υποχρεώσεις που αφορούν τις εισφορές κοινωνικής ασφάλισης και ως προς τις φορολογικές υποχρεώσεις τους κατά την ημέρα διενέργειας του διαγωνισμού. Σε περίπτωση εγκατάστασης τους στην αλλοδαπή  τα δικαιολογητικά των παραπάνω εδαφίων 3 και 4 εκδίδονται µε βάση την ισχύουσα νομοθεσία της χώρας που είναι εγκατεστημένοι από την οποία και εκδίδεται το σχετικό πιστοποιητικό. 

                                        Άρθρο 8

                       Τρόπος κατάθεσης προσφορών.

1. Όσοι επιθυμούν να λάβουν μέρος στον διαγωνισμό πρέπει να καταθέσουν έγγραφες προσφορές µέσα στην προθεσμία που ορίζεται από την σχετική έγγραφη ειδοποίηση. 

Οι προσφορές παραλαμβάνονται από την αρμόδια υπηρεσία που διενεργεί τον διαγωνισμό.

Οι προσφορές μπορεί επίσης να αποστέλλονται στην υπηρεσία µε οποιοδήποτε τρόπο και παραλαμβάνονται µε απόδειξη  µε την απαραίτητη όμως προϋπόθεση ότι αυτές θα περιέχονται στην υπηρεσία μέχρι την προηγούμενη του διαγωνισμού.

Στις περιπτώσεις που οι υποβαλλόμενες ή οι ταχυδρομικά αποστελλόμενες προσφορές, δεν πληρούν τα οριζόμενα από τις διατάξεις των προηγούμενων παραγράφων του παρόντος άρθρου δεν λαμβάνονται υπόψη. 

Προσφορές που περιέχονται στην υπηρεσία µε οποιοδήποτε τρόπο πριν την διενέργεια του διαγωνισµού , δεν αποσφραγίζονται αλλά παραδίδονται στα αρμόδια όργανα που παραλαμβάνουν τις προσφορές προ της εκπνοής της προθεσμίας  που καθορίζεται από την διακήρυξη, προκειμένου να αποσφραγισθούν μαζί µε τις άλλες που κατατέθηκαν µε την προαναφερόμενη διαδικασία. Επίσης επιστρέφονται χωρίς να αποσφραγιστούν οι προσφορές που υποβάλλονται ή περιέχονται στην υπηρεσία µε οποιοδήποτε τρόπο εκπρόθεσμα.

Στον φάκελο κάθε προσφοράς πρέπει να αναγράφονται ευκρινώς: 

   α. Η λέξη ΠΡΟΣΦΟΡΑ µε κεφαλαία γράμματα.

   β. Ο πλήρης τίτλος της αρμόδιας υπηρεσίας που διενεργεί την προμήθεια.

   γ. Ο αριθμός της διακήρυξης.

   δ. Η ημερομηνία διενέργειας του διαγωνισµού.

   ε. Τα στοιχεία του αποστολέα. 

                                         Άρθρο 9

                                        Προσφορές 

1.Οι προσφορές υποβάλλονται σε δύο αντίγραφα μέσα σε φάκελο καλά σφραγισμένο, ο οποίος θα φέρει τις ενδείξεις που αναφέρονται στο παραπάνω άρθρο 7 της παρούσης. Προσφορές που υποβάλλονται ανοικτές, δεν γίνονται αποδεκτές. Μέσα στο φάκελο προσφοράς τοποθετούνται όλα τα σχετικά µε την προσφορά στοιχεία και ειδικότερα ως εξής: 

Στον κυρίως φάκελο προσφοράς τοποθετούνται όλα τα ζητούμενα δικαιολογητικά και η εγγύηση συμμετοχής. Τα τεχνικά, καθώς και τα λοιπά στοιχεία της προσφοράς, όπως κατατάσσονται στις ομάδες που αναφέρονται σε παρακάτω άρθρο της παρούσης, τοποθετούνται σε χωριστό φάκελο, µέσα στον κυρίως φάκελο, µε την ένδειξη "ΤΕΧΝΙΚΗ ΠΡΟΣΦΟΡΑ". 

Τα οικονομικά στοιχεία της προσφοράς τοποθετούνται σε χωριστό σφραγισμένο φάκελο επίσης µέσα στον κυρίως φάκελο µε την ένδειξη 'ΟΙΚΟΝΟΜΙΚΗ ΠΡΟΣΦΟΡΑ". 

2.Οι φάκελοι τεχνικής και οικονομικής προσφοράς θα φέρουν και τις ενδείξεις του κυρίως φακέλου.

3. Σε περίπτωση που τα τεχνικά στοιχεία της προσφοράς δεν είναι δυνατόν, λόγω μεγάλου όγκου, να τοποθετηθούν στον κυρίως φάκελο, τότε αυτά συσκευάζονται ιδιαίτερα και ακολουθούν τον κυρίως φάκελο µε την ένδειξη" ΠΑΡΑΡΤΗΜΑ ΠΡΟΣΦΟΡΑΣ" και τις λοιπές ενδείξεις του κυρίως φακέλου. 

4. Οι προσφορές δεν πρέπει να έχουν ξέσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και μονογραμμένη από τον προσφέροντα, η δε επιτροπή διενέργειας του διαγωνισµού παραλαμβάνει και αποσφραγίζει τις προσφορές και κατά τον έλεγχο καθαρογράφει την τυχόν διόρθωση και μονογράφει και σφραγίζει αυτή. Η προσφορά απορρίπτεται όταν υπάρχουν σ' αυτή διορθώσεις οι οποίες την καθιστούν ασαφή κατά την κρίση του οργάνου αξιολόγησης των προσφορών. 

5. Ο προσφέρων θεωρείται ότι αποδέχεται πλήρως και ανεπιφυλάκτως όλους τους όρους της διακήρυξης, εκτός εάν κατά περίπτωση στην προσφορά του ρητά αναφέρει τα σημεία τα οποία τυχόν δεν αποδέχεται. Στην περίπτωση αυτή πρέπει ο προσφέρων να αναφέρει στην προσφορά του τους όρους της προσφοράς που είναι διαφορετικοί από τους όρους της διακήρυξης προκειμένου να αξιολογηθούν. Μετά την κατάθεση της προσφοράς δεν γίνεται αποδεκτή αλλά απορρίπτεται ως απαράδεκτη κάθε διευκρίνιση , τροποποίηση ή απόκρουση όρου της διακήρυξης ή της προσφοράς. Διευκρινήσεις δίνονται από τον προσφεύγοντα µόνο όταν ζητούνται από την επιτροπή διαγωνισµού, είτε ενώπιόν της είτε ύστερα από έγγραφο της υπηρεσίας. Από τις διευκρινήσεις που δίνονται σύµφωνα µε τα παραπάνω, λαμβάνονται υπόψη µόνο εκείνες που αναφέρονται στα σηµεία που ζητήθηκαν. 

                                            Άρθρο 10 

                            Χρόνος ισχύος των προσφορών 

1. Οι προσφορές ισχύουν και δεσμεύουν τους προμηθευτές για δύο (2) μήνες από την επόμενη της διενέργειας του διαγωνισµού, καθώς και για τον χρόνο που αποδέχθηκαν να παρατείνουν την προσφορά τους. 

2. Προσφορά που ορίζει χρόνο ισχύος μικρότερο του προβλεπόμενου από την διακήρυξη, απορρίπτεται ως απαράδεκτη. 

3. Η ισχύς της προσφοράς μπορεί να παρατείνεται εφόσον ζητηθεί από την υπηρεσία, πριν από τη λήξη της, κατ' ανώτατο όριο για χρονικό διάστημα ίσο µε το προβλεπόμενο από την διακήρυξη. Μετά τη λήξη και του παραπάνω ανωτάτου ορίου χρόνου παράτασης ισχύος της προσφοράς, ματαιώνονται τα αποτελέσματα του διαγωνισµού µε την επιφύλαξη των διατάξεων των άρθρων 20 παρ. 5 και 23 παρ. 2 του ΕΚΠΟΤΑ.

                                         Άρθρο 11 

                   Ενστάσεις προ της υπογραφής της σύμβασης 

 1.-Ένσταση κατά της διακήρυξης του διαγωνισµού ή της νομιμότητας 

διενέργειάς του  ή της συμμετοχής προμηθευτή σ' αυτόν , υποβάλλεται εγγράφως ως εξής: 

α)Κατά της διακήρυξης του διαγωνισµού, στην αρμόδια για την διενέργεια του διαγωνισµού υπηρεσία, μετά το μισό του χρονικού διαστήματος από την δημοσίευση της διακήρυξης μέχρι την ημερομηνία υποβολής των προσφορών , σύµφωνα µε τις διατάξεις του ΕΚΠΟΤΑ άρθρο 15 παρ. 1α. 

β)Κατά της νομιμότητας της διενέργειας του διαγωνισµού ή της συμμετοχής σ' αυτόν , µόνο από προμηθευτή που συμμετέχει στον διαγωνισμό ή αποκλείσθηκε από αυτόν σε οποιοδήποτε στάδιο της διαδικασίας του και για λόγους που ανακύπτουν κατά το αντίστοιχο στάδιο ,στην αρμόδια για την διενέργεια διαγωνισµού επιτροπή, μέχρι και την επόμενη εργάσιμη ημέρα από την ανακοίνωση του αντίστοιχου σταδίου. Η ένσταση αυτή δεν επιφέρει αναβολή ή διακοπή του διαγωνισµού από το αρμόδιο όργανο. Το όργανο αυτό υποβάλλει την ένσταση µε αιτιολογημένη γνωμοδότηση του στην Οικονομική Επιτροπή που αποφαίνεται τελικά. 

2.-Οι ανωτέρω αποφάσεις της Οικονομικής Επιτροπής καθώς και οι αποφάσεις γενικά που αφορούν την κατακύρωση του διαγωνισµού ελέγχονται για τη νομιμότητα τους και είναι δυνατή η προσβολή τους κατά τις διατάξεις του Δ.Κ.Κ ,όπως αυτός ισχύει κάθε φορά. 

3. Ενστάσεις που υποβάλλονται για οιουσδήποτε άλλους από τους προαναφερόμενους λόγους, προ της υπογραφής της σύμβασης δεν γίνονται δεκτές. 

                                      Άρθρο 12

                                 Προσφερόμενη τιμή  

Η μεγαλύτερη προσφερόμενη έκπτωση επί της ισχύουσας κάθε φορά μέσης λιανικής τιμής πώλησης στον Δήμο Ιστιαίας – Αιδηψού.

                                   Άρθρο 13

            Αντιπροσφορές-Εναλλακτικές προσφορές

    Στους διαγωνισμούς δεν γίνονται δεκτές αντιπροσφορές και σε περίπτωση υποβολής τους απορρίπτονται, ως απαράδεκτες. Δεν επιτρέπονται εναλλακτικές προσφορές. 

                                     Άρθρο 14 

           Αποσφράγιση των προσφορών και ανακοίνωση τιμών.

1. Το αρμόδιο όργανο παραλαβής και αποσφράγισης προσφορών προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται από την διακήρυξη. Προσφορές που υποβάλλονται στο παραπάνω όργανο μετά την έναρξη της διαδικασίας αποσφράγισης δεν αποσφραγίζονται αλλά παραδίδονται στην υπηρεσία για επιστροφή, ως εκπρόθεσμες. 

Η αποσφράγιση γίνεται με την παρακάτω διαδικασία που αφορά τον διαγωνισμό ως εξής: 

Αποσφραγίζεται ο κυρίως φάκελος καθώς και ο φάκελος της τεχνικής προσφοράς, μονογράφονται δε και σφραγίζονται από το παραπάνω όργανο όλα τα δικαιολογητικά και τα στοιχεία της τεχνικής προσφοράς. Ο φάκελος της οικονομικής προσφοράς δεν αποσφραγίζεται αλλά μονογράφεται και σφραγίζεται από το παραπάνω αρμόδιο όργανο μέχρι να κριθεί η προσφορά εάν είναι σύμφωνη με την τεχνική περιγραφή της διακήρυξης και να γίνει η βαθμολόγηση των τεχνικών προσφορών.

2. Μετά την αποσφράγιση των προσφορών το παραπάνω όργανο προβαίνει στην καταχώρηση αυτών που υποβάλλουν προσφορές ,καθώς και των δικαιολογητικών που υπέβαλαν σε πρακτικό το οποίο υπογράφει και σφραγίζει. Κατά τα λοιπά ισχύουν οι διατάξεις που ορίζονται στο άρθρο 19 του ΕΚΠΟΤΑ 

                                                Άρθρο 15

                                        Αξιολόγηση προσφορών

 1.-Κατά την αξιολόγηση των προσφορών όταν για την τελική επιλογή είναι κριτήριο η συµφερότερη προσφορά λαμβάνονται υπόψη κυρίως τα παρακάτω στοιχεία, σύμφωνα με το άρθρο 20 της Υ.Α. 11389/93 του ΥΠ.ΕΣ.

· Η τιµή 

· Ο χρόνος παράδοσης των υλικών 

· Η ποιότητα των υλικών µε βάση τις τεχνικές προδιαγραφές της διακήρυξης 

· Οι όροι πληρωµής

· Η τυχόν απαιτούμενη ομοιογένεια του υλικού προς άλλο που ήδη χρησιμοποιείται από τον ενδιαφερόμενο φορέα 

Για την επιλογή της συµφερότερης προσφοράς αξιολογούνται µόνο οι προσφορές που είναι αποδεκτές σύµφωνα µε τους καθοριζομένους στις τεχνικές προδιαγραφές και στη διακήρυξη ουσιώδεις όρους. Προσφορές που κατά τα τεχνικά χαρακτηριστικά τους διαφέρουν ουσιωδώς ή υστερούν σε σχέση µε τις τεχνικές προδιαγραφές απορρίπτονται. 

                                      Άρθρο 16

                  Κατακύρωση Αποτελέσματος Διαγωνισμού 

Τα πρακτικά του διαγωνισμού, καθώς και η ανάθεση στον προμηθευτή γίνονται με απόφαση του αρμοδίου οργάνου(απόφαση Οικονομικής Επιτροπής). 

                                     Άρθρο 17

                               Τρόπος Πληρωμής

Η πληρωμή της προμήθειας καυσίμων του Δήμου θα γίνεται αργότερα των δέκα πέντε(15) ημερών από την ημερομηνία της εκάστοτε ενέργειας και σύμφωνα με το εκδοθέν τιμολόγιο του προμηθευτή, αφού προηγουμένως υπογραφούν τα σχετικά πρωτόκολλα παραλαβής από τις αρμόδιες Επιτροπές του ΕΚΠΟΤΑ και εφόσον θεωρηθούν τα χρηματικά εντάλματα πληρωμής(Χ.Ε.Π.) από την Επίτροπο του Ελεγκτικού Συνεδρίου.

                                    Άρθρο 18

                          Επιβαρύνσεις Μειοδοτών 

Ο ανάδοχος θα βαρύνεται σύμφωνα με τις νόμιμες κρατήσεις. 

Το ποσοστό του ΦΠΑ που προβλέπεται από το νόμο βαρύνει τον Δήμο. 

                                    Άρθρο 19

                Εγγυητική επιστολή καλής εκτέλεσης 

Πριν την υπογραφή της σύμβασης ο ανάδοχος υποχρεούται να καταθέσει εγγύηση καλής εκτέλεσης σε ποσοστό 10 % επί της συμβατικής υποχρέωσης. 

                                   Άρθρο 20

                          Ισχύουσες Διατάξεις 

Το νομικό καθεστώς που διέπει, τόσον το διαγωνισμό, όσο και την εκτέλεση της προμήθειας είναι: 

1). Η Υ.Α 11389/93 του ΥΠ.ΕΣ «περί  ΕΚΠΟΤΑ» 

2). Η µε αριθµ. Πρωτ. 27874/93 ερμηνευτική εγκύκλιος του ΥΠ.ΕΣ 

3).Τις διατάξεις του Ν.3852/2010 ΄΄Νέα Αρχιτεκτονική της Αυτοδιοίκησης και της Αποκεντρωμένης Δ/σης-Πρόγραμμα Καλλικράτης΄΄.

4). Ο νόμος 3463 /2006 «Δημοτικός και Κοινοτικός Κώδικας» 

5). Ο νόμος 2286 / 95 «Προμήθειες του Δημοσίου Τομέα και ρυθμίσεις συναφών θεμάτων» 

6). Το Π.Δ 394/96 « κανονισμός προμηθειών Δημοσίου» 

7). Το Π.Δ 105/2000 «Προσαρμογή Ελληνικής νομοθεσίας περί προμηθειών του Δημόσιου Τομέα προς το Κοινοτικό Δίκαιο».

                                    Άρθρο 21

                      Διαφορές διακήρυξης -Νόμων 

21.1 Όταν η διακήρυξη έχει ασάφεια υπερισχύει ο ΕΚΠΟΤΑ.

21.2 Όταν η διακήρυξη δεν αναφέρεται σε συγκεκριμένο άρθρο της ισχύει ο ΕΚΠΟΤΑ και όταν αυτός δεν αναφέρεται ο ν. 2286/1995. 

                                 Άρθρο 22

                                 Δημοσίευση 

Περίληψη της διακήρυξης θα δημοσιευτεί: 

Η περίληψη της διακήρυξης που έχει συνταχθεί με το υπόδειγμα προκήρυξης διαγωνισμού που υπάρχει στον ΕΚΠΟΤΑ δημοσιεύεται μια φορά στον τοπικό τύπο, σύμφωνα με τις διατάξεις του άρθρου 5 του ΕΚΠΟΤΑ, όπως ισχύουν σήμερα.  Τα έξοδα δημοσίευσης βαρύνουν τον ανάδοχο.

 Επίσης η παρούσα απόφαση θα αναρτηθεί στο διαδίκτυο «Πρόγραμμα Διαύγεια», στην ιστοσελίδα του Δήμου και στο Ηλεκτρονικό Μητρώο Δημοσίων Συμβάσεων.

4) Ψηφίζει την διάθεση πίστωσης συνολικού ποσού 73.800,00 ευρώ με το Φ.Π.Α., σε βάρος των Κ.Α.10.6641, 15.6641, 20.6641, 25.6641, 30.6641, 35.6644,  ποσών 1.500,00 ευρώ, 1.500,00 ευρώ, 35.000,00 ευρώ, 11.000,00 ευρώ, 21.800,00 ευρώ και 3.000,00 ευρώ, αντίστοιχα , του Προϋπολογισμού  του Δήμου τρέχοντος οικονομικού έτους 2013.

                   Η απόφαση αυτή έλαβε αύξοντα αριθμό 220/2013.

             Συντάχθηκε το παρόν πρακτικό και υπογράφεται ως κατωτέρω.

                                  Η ΟΙΚΟΝΟΜΙΚΗ ΕΠΙΤΡΟΠΗ

                      Ο ΠΡΟΕΔΡΟΣ                                           ΤΑ ΜΕΛΗ

                    Ζάχαρης Σπυρίδων                                  Παναγιώτου Δημήτριος 

                                                                                 Κατούνης Ιωάννης 

                                                                                 Μακρή Μαρία

                                                                                 Μπάμης Κων/νος

               Ακριβές αντίγραφο



        Σταθαράς Γρηγόριος


   Ιστιαία 08 - 07  - 2013                                     

                Ο Πρόεδρος της                                          

            Οικονομικής Επιτροπής                                     

        Αντιδήμαρχος Ιστιαίας-Αιδηψού

             Σπυρίδων Ζάχαρης                                                                                        

